CELEX: 62011CA0470
Language: bg
Date: 2012-07-19 00:00:00
Title: Дело C-470/11: Решение на Съда (четвърти състав) от 19 юли 2012 г. (преюдициално запитване от Augstākās tiesas Senāts — Латвия) — SIA Garkalns/Rīgas Dome (Член 49 ЕО — Ограничаване на свободното предоставяне на услуги — Равно третиране — Задължение за прозрачност — Хазартни игри — Казина, игрални зали и бинго зали — Задължение да се получи предварително съгласие от общината по мястото на установяване — Право на преценка — Съществено засягане на интересите на държавата и на жителите на съответния административен район — Обосновки — Пропорционалност)

29.9.2012   
            
            
               BG
            
            
               Официален вестник на Европейския съюз
            
            
               C 295/16
            
         Решение на Съда (четвърти състав) от 19 юли 2012 г. (преюдициално запитване от Augstākās tiesas Senāts — Латвия) — SIA Garkalns/Rīgas Dome
   (Дело C-470/11) (1)
   
   (Член 49 ЕО - Ограничаване на свободното предоставяне на услуги - Равно третиране - Задължение за прозрачност - Хазартни игри - Казина, игрални зали и бинго зали - Задължение да се получи предварително съгласие от общината по мястото на установяване - Право на преценка - Съществено засягане на интересите на държавата и на жителите на съответния административен район - Обосновки - Пропорционалност)
   2012/C 295/27
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: SIA Garkalns
   
      Ответник: Rīgas Dome
   
      Предмет
   
   Преюдициално запитване — Augstākās tiesas Senāts — Тълкуване на член 56 ДФЕС (член 49 ЕО) — Национално законодателство, което с цел ограничаване на хазартните игри предвижда разрешителен режим за отваряне на казина, игрални зали и бинго зали — Отказ да се издаде разрешение за отваряне на игрална зала по съображение, че организирането на хазартни игри в предвидените помещения би засегнало съществено интересите на жителите на общината
   
      Диспозитив
   
   Член 49 ЕО трябва да се тълкува в смисъл, че допуска правна уредба на държава членка като разглежданата в главното производство, която предоставя на местните власти широко право на преценка, като им позволява да откажат да издадат разрешение за отваряне на казино, игрална зала или бинго зала по съображение, че е налице „съществено засягане на интересите на държавата и на жителите на съответния административен район“, ако — като това трябва да се провери от запитващата юрисдикция — тази правна уредба действително има за цел да намали възможностите за игра и да ограничи дейностите в тази област по съгласуван и систематичен начин или да осигури обществения ред и ако компетентните органи упражняват правото на преценка по прозрачен начин, който дава възможност да се осъществи контрол за безпристрастността на разрешителните процедури.
   
      (1)  ОВ C 331, 12.11.2011 г.